עם מיכל הנדל סופה ודר, נעמה אושרי בודהיזם יום יום: אימון הרוח בחיי המעשה קורס מבוא לתורת הנפש הבודהיסטית
2026-11-29 10:00 - 13:00 (Asia/Jerusalem) | בית אימון הרוח, כפר ויתקין, כפר ויתקין
נושאי הקורס:

קורס המבוא צועד לאור תורת הנפש הבודהיסטית במעגלי החיים השונים ופורש את הכלים המרכזיים שלה לשחרור התודעה והרוח. הקורס משלב אימון סדור במדיטציה לצד לימוד מעמיק של יסודות הבודהיזם.

טבע המציאות, טבע התודעה והפער ביניהם כמחולל אי-נחת

מי ‘אני’? על ה’אין-האני’ הבודהיסטי והשלכותיו לחיי היום יום שלנו

מבוא לארבע אמיתות נאצלות: על האי נחת, מקורותיה והאמצעים להיחלץ ממנה

למה ואיך מדיטציה? אימון ועיון יסודי באמנות ההקשבה ותשומת הלב

בודהיזם בחיי היום יום: מרגשות מטרידים להלכי רוח מיטיבים

אימון בודהיסטי לחיי היום-יום עם אלה טולנאי
2026-11-12 10:00 - 12:00 | מקוון, מקוון, מקוון
מטרת הקורס להביא לריפוי עמוק וטרנספורמציה אישית, ולהקנות כלים שמאפשרים להתמודד עם האתגרים שהחיים מזמנים לנו עם יותר שלווה, יציבות פנימית, שמחה וחמלה – לאחרים ולעצמנו.
הטיפוח של איכויות הלב הוא התרופה למכאובי הלב והגוף לרגשות הקשים. דרך שינוי דפוסים עמוקים של תגובות אוטומטיות לא-מיטיבות – נלמד לטפח ולפתח את איכויות הלב של אהבה, חופש ושמחה.
במהלך הקורס ילמדו המשתתפים/ות בצורה חווייתית איך לפגוש מצבים ואירועים בחיי היומיום כך שמצבים אלה לא יגרמו לקושי וסבל – אלא יהפכו להזדמנויות פז לצמיחה אישית, שתוביל לאושר גדול יותר, מערכות יחסים טובות יותר, חיים משמעותיים יותר ולהתעוררות ומודעות קשובה.

אימון בודהיסטי לחיי היום-יום עם שלומית שלו
2026-10-18 17:00 - 19:30 | מרכז גוף והנפש, מרכז גוף והנפש, רמת השרון

- סנדיה בר קמה - התהוות מותנית, אנאטה וריקות • קורס העמקה
2026-10-14 17:30 - 19:30 | פרדס חנה
דרך היכרות עם התהוות מותנית, אנאטה וריקות, הקורס מציע חקירה עמוקה של המימדים המדיטטיביים וההגותיים של התרגול. נלמד להשתמש בתודעה כדי להכיר את התודעה ואת הלב, וכדי לזהות את בני הברית שלנו, את המיומנויות והמשאבים הפנימיים העומדים לרשותנו, וכיצד להתמודד ולהתגבר על בלבול, מחסומים ודרכי מילוט, ולפתח אמון, ביטחון עצמי וסמכות פנימית.
ברקע, ולאורך כל הדרך, נְפתחַ ונַקנה היכרות עם freedom of being – מונח שטבע כריסטופר טיטמוס.
בקורס נשלב מדיטציות, שיחות ותרגולים שונים כדי להפוך את החוכמה העתיקה לבהירה ורלוונטית, יחד עם לימוד סוטרות וטקסטים אחרים רלוונטיים. הקורס מכוון גם לתמוך בהיכרות וביצירת סנגהה תומכת ומתעוררת של מתרגלות/ים ותיקות/ים.

“התעוררות יכולה לכלול תובנות הנוגעות לדברים יומיומיים ושגרתיים. התעוררות יכולה לכלול גם תובנות ביחס לבלתי-מותנה, לבלתי-נוצר, לבלתי-מוגבל. התעוררות עמוקה משנה את התודעה מן היחסי אל האולטימטיבי, כביכול. התעוררות כזו — אם היא אמיתית — אינה דועכת לעולם. היא קובעת את סדר העדיפויות של חייו של אדם. אין צורך שתהיה אירוע חד-פעמי (כמו ההתעוררות של הבודהה בבודגאיה), אלא היא יכולה להתבהר בהדרגה לאורך הזמן.”
כריסטופר טיטמוס

ריטריט ויפאסנה עד 10 ימים
2026-10-05 13:00 - 14:30 | מנזר עין כרם, ירושלים
ריטריט ויפאסנה עד 10 ימים
5.10.26 – 14.10.26
ריטריט ויפאסנה עד עשרה ימים, בהנחיית ענת צחור, במנזר האחיות בעין כרם.
ניתן להגיע למשך של חמישה עד עשרה ימים.
הריטריט מתקיים בשתיקה ולפי המסורת הנזירית.
הריטריט מיועד למתחילים ומנוסים.
התהליך אישי.
ויפאסנה זה תהליך אינטנסיבי, בזמן המדיטציה המתרגל עובר חוויות ותובנות עמוקות. מתרגל שמקדיש עצמו לתהליכים שעוברים בסדנת ויפאסנה עובר תהליך עמוק של התנקות ממשקעים, דפוסים ותפיסות מוטעות. מתרגל שמטפס בסולם הויפאסנה יכול להשיג שלווה, איזון נפשי, שחרור ותובנות.

בודהיזם: מההתחלה ​ עם יובל אידו טל
2026-09-18 08:00 - 10:00 | מקוון, מקוון, מקוון
בודהיזם היא תורת חיים בת 2,500 שנה, שלמרות עתיקותה וריחוקה הגיאוגרפי רלוונטית ועכשווית להפתיע גם לנו בישראל ובמערב.
בקורס קצרצר זה נכיר את יסודות המחשבה, התובנות והאימון הבודהיסטי. נתוודע לראיית העולם ולמפות הנפש של התורה הבודהיסטית, ולדרכי האימון במסורות השונות.
ההבנה הבודהיסטית הבסיסית היא שאת רוב רובו של הסבל בחיינו מחוללת התודעה. לפיכך, הבנת צורת העבודה של התודעה והדרכים האפשריות לאימון התודעה לשם השתחררות מכבליה יעמדו במרכז המפגשים.

השיעורים כוללים שיחות ומדיטציה מונחית.

דהמפדה - נתיבים של אמת עם ענת צחור
2026-08-20 18:00 - 19:30 | מקוון, מקוון, מקוון
תרגול מדיטציה וקריאה מתוך הדהמפדה – טקסט בודהיסטי פיוטי ומזכך.
מפגשי השראה ושיח על הצד המואר והצד החשוך של החיים, בחברותא חוקרת.
קורס מדיטציה ודהרמה לאנשים שמבקשים לעצור לרגע, להקשיב פנימה,
ולפגוש חוכמה שקטה וישירה שנוגעת בלב החיים עצמם.
הקריאה המשותפת והפרשנות נעשות מתוך זרם התודעה והתנסות ישירה

מפגש מקוון בסדרת מפגשי שבילים רבים – דהרמה אחת: כולם מדברים על חמלה - לאן נעלמה החוכמה
2026-08-07 10:00 - 12:30 | מפגש מקוון
משתתפים: הנזיר קארצון (יקי פלט) טלי הלמן מור, ד״ר אסף פדרמן, ד״ר אסף סטי אלבר

מנחים: אבי פאר ואילן לוטנברג
“אומרים שכמו שציפור זקוקה לשתי כנפיים..” (רובינה קורטן)
אומרים שכמו שציפור זקוקה לשתי כנפיים, גם אנחנו זקוקים לחוכמה וגם לחמלה. הכנף הפנימית של התרגול שלנו היא חוכמה, והכנף החיצונית היא חמלה. זוהי כנף הפעולה, הכנף הפוליטית, כנף העבודה החברתית.
כשאתם עובדים על התודעה שלכם, אתם מפתחים את הכנף המדיטטיבית, החוכמה. ככל שתעשו זאת יותר, כך תפחיתו את האשליות שלכם, תגדילו את התכונות החיוביות שלכם ותגבירו את תחושת האושר שלכם. לכן, תגבירו את תחושת החיבור שלכם, ובהכרח, אין לכם ברירה אלא להוציא את עצמכם החוצה כדי להועיל לאחרים.
ציפור זקוקה לשתי כנפיים. לא מספיק לנו רק תרגול פנימי. הוא חייב להיות חיצוני. זהו תוצר בלתי נמנע של התרגול שלנו אם אנחנו עושים את העבודה כמו שצריך.
במהלך השנים, בשיח הציבורי והחינוכי, מושג החמלה הפך למרכזי ומוכר כמעט לכולם. כולם מדברים על חמלה – על לתת, לעזור, לפעול למען אחרים – אך לעיתים נדמה שהחוכמה, הכנף הפנימית של התודעה, נשכחת או מקבלת מקום משני.
הדרך הבודהיסטית מציעה לראות את החוכמה והחמלה כזוג בלתי נפרד:

חוכמה היא התבוננות פנימית, הבנה עמוקה של טבע המציאות ושל הדפוסים המנטליים שלנו. היא מאפשרת לנו להבחין בין מה שמועיל לנו ולסובבים אותנו לבין מה שמוביל לאשליות ולסבל.
חמלה, לעומת זאת, היא הכוח שמוביל אותנו לפעולה בעולם – היא מאפשרת להוציא את החוכמה החוצה ולהפוך אותה למעשים ממשיים, לתרומה ולשיפור מציאותם של אחרים.

חוכמה ללא חמלה נשארת תיאוריה, ידיעה שמושגת רק בתוך הראש; חמלה ללא חוכמה עלולה להיות “חמלה של טיפשים”, מעשית אך לא מבוססת, ולעיתים אף מזיקה.
במפגש זה נחקור כיצד לשלב את החוכמה והחמלה באופן מאוזן, כך שכל פעולה נובעת הן מהבנה פנימית עמוקה והן מרצון כן להיטיב עם האחרים. נבחן דרכים מעשיות לפיתוח שתי הכנפיים: חוכמה – דרך התבוננות ומדיטציה, וחמלה – דרך מעשים בעולם החיצוני, תוך שמירה על כוונה נכונה והבנה עמוקה של ההקשרים.
המפגש מזמין אותנו לחשוב מחדש: כשכולם מדברים על חמלה, לאן נעלמה החוכמה – ואיך ניתן לשלב ביניהן כדי ליצור תודעה שמסוגלת “לעוף” כמו ציפור חופשיה.

כתיבה בזמן כאן סדנת הייקו והייבון
2026-08-05 18:00 - 21:00 | תל אביב
קוֹרֵא שִׁיר שֶׁל בָּאשׁוֹ
בְּצַד הַדֶּרֶךְ
מְקַמֵּט וְזוֹרֵק

(אלכס בן-ארי)

הסדנה מזמינה כותבים, כמו גם מתאמנים, להתנסות בכתיבת המתרחש (כמעט) בעת התרחשותו, בעצם רגעי ההתבוננות, תשומת הלב והקשב.
מפגשי הסדנה יכללו, בין השאר, ישיבה במדיטציה, תרגילי כתיבה, שוטטות, קריאת שירי הייקו והייבון מתורגמים ומקוריים ואימון בכתיבתם.ליאת

האומץ לפחד ​ עם יובל אידו טל
2026-08-04 12:00 - 15:00 | מקוון, מקוון, מקוון
אנחנו חיים בימים מוזרים.

איומים פנימיים וחיצוניים, רחוקים וקרובים, בידיוניים ואמיתיים נוכחים בחיינו נוכחות יומיומית.
הפחד הפך לחלק בלתי נפרד מחיי רובנו.

בקורס ׳האומץ לפחד׳ נבקש לבוא במגע עם הפחדים שלנו – לא כאויבים מרים אלא כבני לוויה שצועדים לצדנו ושאותם נבקש להכיר טוב יותר ומקרוב יותר.

האם פחד הוא רגש שלילי? חיובי? מנגנון הגנה הכרחי? חולשה אנושית?
האם הוא חוזקה? האם יש בו חוכמה? האם יכול להיות שהוא בכלל תיבת אוצר?

בראייה הבודהיסטית הפחד הוא חץ מורה, שמצביע על גבולות הידוע.
מעבר לגבולו של הפחד שוכן הלא נודע.
ושם אנחנו לעיתים קרובות גם מתחילים לספר לעצמנו סיפורים.
סיפורים שמטרתם היא להשלים בעבורנו את הלא ידוע.
וכמו המפלצות במפות העולם העתיקות, לעיתים קרובות הסיפורים המשלימים אימתניים עוד יותר מהמציאות כהווייתה.
אז איך נבדיל בין מפלצות אמיתיות לבין אלה שהמצאנו?

בקורס נעיין בהיבטים שונים של הפחד, ננסה להבין מהו ונלמד להתאמן בדרכי מדיטציה שמכוונות לעבודה איתו.

מדיטציה: מההתחלה ​ עם יובל אידו טל
2026-08-02 12:00 - 14:00 | מקוון, מקוון, מקוון
ישנם שערים רבים דרכם אפשר להיכנס למחוזות החכמה הבודהיסטית. אחד המעניינים והאפקטיביים שבהם הוא שער האימון והמדיטציה.

עוצרים לרגע.
נושמים עמוק.
בודקים מה שלומנו.

מתקינים את הגוף ואת הנפש, לא מתוח מידי לא רפוי מידי, מתאמנים בתשומת לב בהירה ואכפתית, ובחיבור כל פעם מחדש לכוונת לבנו העמוקה. מזכירים לעצמנו שוב ושוב את הכוונה שכל מה שנבחין בו, בתוכנו ומחוצה לנו, ישמש להעמקה של הבנה וחמלה ביחס לטבע האנושי, ושאין בכוונתנו להשתמש בו נגד עצמנו או נגד אחרים. מסיימים את התרגול בהודיה לעצמנו ובשאיפה להיטיב עם עצמנו ועם הכלל.
קורס קצר זה נועד למי שמבקשים להתחיל לצעוד בנתיבי האימון המדיטטיבי, ולאלה המבקשות להיזכר מחדש ביסודות התרגול, ובקשר שבין האימון במדיטציה כפעולה נפרדת, לבין מדיטציה כהלוך נפש יומיומי, שיכול ללוות את כל פעולותינו. בקורס נתמוך בכוונה שלנו להטמיע את איכויות התרגול המבורכות ביומיום

סופ"ש ארוך • ויפאסנה -עם קרן ארבל ושימי לוי
2026-07-22 14:30 - 18:00 | עין דור, עין דור, עין דור
מהו ריטריט של מדיטציית תובנה (ויפאסנה)?

ריטריט הוא קורס של מספר ימים המתקיים בשתיקה. הריטריט הוא הזמנה לעצור את מרוץ היומיום ולהפנות את תשומת הלב פנימה, בתנאים המאפשרים העמקה והשקטה.
מדיטציית הויפאסנה (Vipassanā, בתעתוק תקני מפאלי – ויפסנא) היא תרגול עתיק יומין ששורשיו במסורת הבודהיסטית, המכוון לפיתוח ערות, חוכמה וחמלה, דרך התבוננות ישירה בחוויית רגע ההווה.
התרגול מאפשר לנו לפגוש את עצמנו ואת העולם ללא שיפוטיות, לזהות דפוסי תודעה המייצרים סבל, ולטפח חופש פנימי וקירבה לחיים כפי שהם.

מה נלמד בריטריט?

טיפוח נוכחות (Sati): פיתוח קשב יציב מול תחושות הגוף, הרגשות ומצבי התודעה.
השקטת התודעה (Samadhi): בניית ריכוז ושקט המאפשרים ראייה צלולה של טבע הדברים.
איכויות הלב: תרגול נדיבות, חמלה ושמחה כבסיס לחיים מיטיבים.
חוכמה ותובנה: חקירת דפוסי התודעה והבנת האופנים בהם נוכל לחיות בחופש גדול יותר

קורסנגהא עם אבי פאר: להסכים לפחד בלי פחד- הדרך לחופש בהבנה הבודהיסטית.
2026-07-06 20:00 - 22:30 | מפגש מקוון
יולי-אוגוסט 2026
להסכים לפחד בלי פחד- הדרך לחופש בהבנה הבודהיסטית.
שמונה מפגשים שבועיים | החל מה-6.7.26, בימי שני, 20:00-22:30
קורס אונליין (באמצעות זום)
(4 מפגשי יולי: 6.7, 13.7, 20.7, 27.7 | 4 מפגשי אוגוסט: 3.8, 10.8, 17.8, 24.8)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס יולי-יוני 2026:
אבא תשמור עלי.
אימא תצילי אותי.
חברים תעזרו לי.
אשתי תהיי איתי.
אבא, אימא, חברים, אישה.
תשמרו, תצילו, תעזרו, תהיו.
כשאני צריך, כשאני מפחד
מפחד, מפחד, מפחד.
כול פעם ממישהו אחר
כול פעם ממשהו אחר
כול פעם מחדש. מאותו
דבר. לא מחדש.
אבא, אימא, חברים, אישה
מישהו.
בכול פעם שאני מפחד.
תעמדו לידי, לפני, מאחוריי,
בשורה, במעגל
תנו יד, תנו כתף, תנו חיוך.
עד שאלמד
להיות לבד.
להיות.
(באופן זמני- אבי פאר)
אנו נמצאים בתקופה יוצאת דופן, רוויית אי-ודאות ושינויים מיום ליום. רבים מאיתנו חווים (בעצמנו ובאנשים היקרים לנו) רגשות מטרידים וגובי מחיר כמו אי-שקט, חששות, פחדים ותחושת בדידות ומחנק.
הבודהא מדבר על כך שדווקא תקופות מאתגרות כאלו הן “תומכות הדרך” ומהוות “חלון הזדמנויות” בו ניתן לפגוש את הפחד ואת אי הודאות ולהיעזר בהם ככלים רבי עוצמה להתמרת התודעה.
בקורסנגהא זה נעבור על היבטים ומקורות שונים של דאגה, חששות ופחד, בהבנה היומיומית ובהבנה הבודהיסטית. ניעזר בהם כמקורות להשראה וכלים רלבנטיים ומעשיים לתמיכה בתקופות קשות בחיינו:

מהו “פחד”-הגדרות, שגיאות, מיפוי , מחירים
האפשרות לעבוד עם פחד ולהתיידד איתו
ריקות התופעות והקשר שלה לפחד
סיווגים ומאפיינים שונים של פחד
גישות לעבודה עם פחד

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

גינת התודעה פסיכולוגיה בודהיסטית בהשראת מורה הזן תיך נאת האן עם חגית הרמון
2026-07-06 19:00 - 21:30 | מקוון, מקוון, מקוון
התודעה היא שדה
בו טמונים כול סוגי הזרעים.
שדה התודעה הזה יכול להיקרא
‘כול הזרעים’.“

זהו הבית הראשון מתוך טקסט בן חמישים בתים שכתב תיך נאת האן. באמצעות הטקסט הזה הוא ניסה לתמצת ולהנגיש את החקר הנפלא, המרתק והיקר מפז של התודעה על פי הבודהיזם, ועליהם, בין השאר, יתבסס הקורס.
הטקסט מתבסס על מסורת רבת שנים שהחלה במורים כוַסובנדו (מייסד אסכולת ויג’נפּטי-מַטְרַה), ומתוך הבנה שהעמקה כזו בטבע התודעה יכולה לעזור רבות למתרגלים ומתרגלות להבין את תודעתם ולהקל על סבל. כמו שאמר מורה הזן טונג צ’יו: “כשאנחנו מבינים כיצד פועלת תודעתנו, התרגול נעשה קל.”
תיך נאת האן אומר שהבנה היא החומר שממנו עשויים אהבה ורוחב לב. הבנה של מה? של סבלנו, של אושרנו, של תודעתנו (שאינה נפרדת מגופנו).

חקר התודעה הבודהיסטי מתווה דרך לריפוי ולשחרור מסבל. תרגול תשומת לב והבנה עמוקה של התודעה מאפשרים לטפל בתודעה ובגוף שלנו, לשמור עליהם ולהיטיב איתם.
ממש כשם שגנן מטפח את גינתו – כך אנו מטפחים, בעזרת התרגול, את שדה תודעתנו ומרפאים את חלקי התודעה שלנו הזקוקים לריפוי. וממש כמו גנן הנענה לטיבה המשתנה תמידית של גינתו – זוהי משימה לכול החיים.

גינת התודעה עם חגית הרמון
2026-07-06 19:00 - 21:30 | מפגש מקוון
התודעה היא שדה
בו טמונים כול סוגי הזרעים.
שדה התודעה הזה יכול להיקרא
‘כול הזרעים’.”
זהו הבית הראשון מתוך טקסט בן חמישים בתים שכתב תיך נאת האן. באמצעות הטקסט הזה הוא ניסה לתמצת ולהנגיש את החקר הנפלא, המרתק והיקר מפז של התודעה על פי הבודהיזם, ועליהם, בין השאר, יתבסס הקורס.
הטקסט מתבסס על מסורת רבת שנים שהחלה במורים כוַסובנדו (מייסד אסכולת ויג’נפּטי-מַטְרַה), ומתוך הבנה שהעמקה כזו בטבע התודעה יכולה לעזור רבות למתרגלים ומתרגלות להבין את תודעתם ולהקל על סבל. כמו שאמר מורה הזן טונג צ’יו: “כשאנחנו מבינים כיצד פועלת תודעתנו, התרגול נעשה קל.”
תיך נאת האן אומר שהבנה היא החומר שממנו עשויים אהבה ורוחב לב. הבנה של מה? של סבלנו, של אושרנו, של תודעתנו (שאינה נפרדת מגופנו).
חקר התודעה הבודהיסטי מתווה דרך לריפוי ולשחרור מסבל. תרגול תשומת לב והבנה עמוקה של התודעה מאפשרים לטפל בתודעה ובגוף שלנו, לשמור עליהם ולהיטיב איתם.
ממש כשם שגנן מטפח את גינתו – כך אנו מטפחים, בעזרת התרגול, את שדה תודעתנו ומרפאים את חלקי התודעה שלנו הזקוקים לריפוי. וממש כמו גנן הנענה לטיבה המשתנה תמידית של גינתו – זוהי משימה לכול החיים.

כולנו מכורים עם יובל אידו טל
2026-06-26 08:00 - 11:00 | מפגש מקוון
אם קראת את כותרת קורס הזה ואמרת ״אני לא״ – אז הקורס הזה לא בשבילך…
אנחנו מתהלכים כאן בעולם הזה לעיתים קרובות עם חור ענק בלב, שמרגיש כאילו חייבים למלא אותו במשהו. באוכל. בסקס. בעבודה. בכסף. חוויות קצה. אלכוהול. סמים. סיגריות. ריגושים. רומאנים. מסכים מרצדים עם צבעים בוהקים. חדשות. דרמות. שוקולד. סוכר. בשר. פחמימות. קפה. מותגים. קניות באינטרנט. קניות בכלל. לייקים. מחמאות. קטילות. שבח. גנאי. מחיאות כפיים. רחמים. רחמים עצמיים. ועוד ארוכה הרשימה כאורך הגלות.
כולנו מכורים לכל מיני דברים. מנקודת המבט הבודהיסטית, השאלה היא לא האם אנחנו מכורים אלא איך ולמה. אם נשאל את עצמנו מהם הדברים שאליהם אנחנו מכורים, התשובות שנקבל יהיו שונות ומגוונות וינועו על טווח שמתחיל בדברים קטנים, יומיומיים ואפילו דברים שהם לכאורה חיוביים, ועד לדברים הרי גורל ומחרבי חיים. אבל ביסודו של דבר, מזווית אחת, כלל ההתמכרויות נטועות עמוק עמוק בכמיהה שלנו לשליטה.
מזווית מעט אחרת, ההתמכרויות שלנו נטועות גם בכמיהה להתחבר עם העולם. לאהוב ולהיאהב. לבוא במגע אינטימי עם העולם הזה ועם יושביו.
כשמתעמקים בזה, נולדת תובנה: החור הזה בלב לא נועד למילוי. בדיוק כמו שתיבת התהודה של גיטרה לא נועדה למילוי. החור הזה בלב אינו אלא תיבת תהודה. תיבת תהודה שמאפשרת לנו להרגיש את העולם ברגישות. בדקיקות. היא נועדה לאפשר לעולם להרטיט את לבנו. וכשאנחנו ממלאים את החור הזה בלב, יש הרגשה – אולי – לרגע – שהצלחנו. שעכשיו אנחנו מרגישים את העולם באמת. אבל כבר ברגע הבא אנחנו מתקהים. מאבדים בדיוק את אותה הרגישות שאליה כל כך כמהנו.
המסע בקורס הזה אינו מסע מלהיות מכורים ללא להיות מכורים. אלא מסע מהסירוב להיות ריקים, להסכמה, הולכת ומעמיקה, להתרוקן כל רגע מחדש.

חברות בדרך, חברות כדרך עם ענבל הללי בלס
2026-06-18 09:00 - 12:00 | מפגש מקוון
פעמים אנחנו מתחילים להתעניין ולצעוד בדרך הדהרמה לבד, ולפעמים אנחנו עושים זאת עם חברים, או מכירים חברים לדרך ומורים שהופכים לחלק בלתי נפרד מהתרגול שלנו, לפחות בתקופות מסוימות.
בדו שיח מפורסם בין אננדה לבודהה, אננדה אומר כי חברות נעלה היא מחצית מהחיים הרוחנים. הבודהה מתקן אותו ואומר לו כי חברות טובה, רעות ושותפות לדרך היא החיים הרוחניים במלואם, כאשר לנזיר יש אותן, ניתן לצפות ממנו שיטפח את הדרך כפולת השמונה, כלומר יטפח את הדרך לשחרור מסבל.
בקורס נבדוק איזה מקום יש לחברות בחיינו, ומה הופך חברות בין אנשים לחברות רוחנית, שותפות עמוקה לדרך, קרקע פורייה לצמיחה והתעוררות.

מפגש מקוון בסדרת מפגשי שבילים רבים – דהרמה אחת: מתי שקרים הם אמצעים מיומנים
2026-06-12 10:00 - 12:30 | מפגש מקוון
משתתפים: ד״ר סטיבן פולדר, ד״ר ארז יוסקוביץ, יובל אידו טל, ירון בהיר שיבר

מנחים: אבי פאר ואילן לוטנברג
“משל הבית הבוער” (מתוך סוטרת הלוטוס, הוצאת פרפנצ’ה. תרגם אורי קפלן)
“שריפוטרה! מה דעתך? איש חשוב זה העניק לילדיו באופן שווה מרכבות גדולות מעוטרות באבנים יקרות – האם שיקר הוא או שלא?”
ענה שריפוטרה: “לא, המכובד בעולם! איש חשוב זה רק רצה לאפשר לילדיו להימנע מהשריפה. כל העניין היה להציל את חייהם. זה לא נקרא לשקר… וזאת מדוע? מפני שכוונתו הבסיסית של איש חשוב זה הייתה להשתמש באמצעים יעילים על מנת לגרום לילדיו להימלט…”
משל הבית הבוער משמש כדי להמחיש את העקרון של “אמצעי מיומן” (upāya). בדוגמה שבמשל, האב קורא לילדיו לצאת מן הבית הבוער בהבטחה למרכבות יקרות. הבטחה שאינה “אמת עובדתית”, אך היא אמת מנקודת מבט של חמלה: היא הדרך היחידה שבה הילדים – המסמלים ישויות הלכודות באשליה ובעולם הסבל – יכולים להינצל.
הבודהה, מתואר כמי שמשתמש לעיתים בדיבור או במעשה שנראים חלקיים, לא ישירים, ואף שקריים במובן היומיומי – אך תמיד עושה זאת מתוך כוונה טהורה של חמלה ורצון להוביל יצורים לתובנה ולשחרור.
“אמצעי מיומן” איננו מצדיק שקר במובן הרגיל של המילה, אלא מתייחס ליכולת לראות את הנסיבות, הכוחות, וההשתנות של התודעה האנושית, ולפעול באופן שמותאם למצבם של היצורים באותו רגע.
כך, הדגש עובר מהשאלה “האם זה נכון או שקרי?” אל השאלה “האם זה מועיל או משחרר?”
לפיכך, בודהיזם אינו רואה בכל “אי־אמירה של אמת” הפרה של דיבור נכון, אלא בוחן תמיד את הכוונה (cetanā) ואת תוצאת המעשה – האם הוא נובע מתודעה של חמלה ותבונה, או מתודעה של הונאה, פחד ותאווה. כאשר הכוונה טהורה, האמצעי נחשב “מיומן” – גם אם אינו תואם את האמת המילולית.
במהלך המפגש ננסה לפקפק בתפישת “מהי אמת ומהי שקר” הנוכחית שלנו ונחקור:

מה ההבדל בין שקר רגיל לבין “אמצעי מיומן” (upāya)?
כיצד הכוונה (cetanā) היא המבחן האמיתי של מוסריות בדיבור ובמעשה?
כיצד ניתן ליישם “אמצעים מיומנים” בחיי היומיום מבלי לגלוש להונאה עצמית או של אחרים?
האם הבודהה והמורים שאחריו, סיפרו “סיפורי סבתא” לתלמידיהם? והאם האמת היחסית נופלת אל תוך המסגרת הזאת.

מי אני? תרגול ברוח היעדר עצמי (אנאטמן), במסורת של מורה הזן תיך נאת האן
2026-06-05 09:30 - 16:00 | הספרייה, נווה שלום
מי אני? התרגול של היעדר עצמי
5-6.6.26, נווה שלום
בהנחיית חגית הרמון ודורית שיפין
אחת מדלתות התרגול המשמעותיות ביותר היא התרגול של היעדר-עצמי.
התרגול הזה מבקש מאיתנו להרחיב את עצמנו כדי להכיל את כל מה שהוא כבר אנחנו וטרם ראינו.
הוא גם מבקש מאיתנו לשחרר מטענים של זהות שמנהלים את חיינו ומלווים אותנו כמעין “רקע” בלתי נראה.
כדי לעשות את שני הדברים האלה אנחנו זקוקים למרחב ולשקט – אותם ניצור ביחד בריטריט.
לפרטטים ולהרשמה: https://forms.gle/6UPEN1Q9v3SHiFxB9
על המורות
חגית הרמון (צ’אן טהאי ניים) מתרגלת ולומדת את הדהרמה משנת 1998. הוסמכה כנזירה בפלאם ווילאג’ בשנת 2003, וכמורת דהרמה במסורת של מורה הזן תיך נאת האן בשנת 2011. לקחה חלק בריטריטים רבים בפלאם ווילאג’ וגם במסעות לימוד של תיך נאת האן ושל תלמידיו ברחבי העולם. משנת 2015 מתרגלת ומלמדת בישראל, מבוגרים וגם ילדים, ובאותה שנה גם הקימה, בשיתוף עם חברים.ות לדרך, את סנגהת ענן בתל אביב. תרגמה לעברית את ספריו של תיך נאת האן: ‘אמנות החיים’ ו’זן ואמנות הצלת הפלנטה’ (יחד עם אסנת הופמן), וכן את הספר ‘עלי דקל ריחניים’. מטפלת בשיטת IFS, טיפול מבוסס מיינדפולנס, הנהגה פנימית ותיאוריית מערכות. תלמידה ומורה.
דורית שיפין (Chan Thài Hoà) תושבת הכפר הערבי יהודי נווה שלום-ווחאת אלסלאם מאז השנים הראשונות להיווסדו. בין 2000-2010 ניהלה את המרכז הרוחני פלורליסטי בכפר. דורית שיפין מתרגלת במסורת כפר שזיף (פלאם ווילאג’) משנת 2001. כתלמידה של מורה הזן תיך נאת האן הצטרפה דורית בשנת 2015 למסדר ל”ב אחד (order of interbeing) ובשנת 2022 הוסמכה כמורת דהרמה מטעם הקהילה הבין לאומית של כפר שזיף. דורית היא גם מורה ותיקה ליוגה המשלבת לימוד ותרגול מיינדפולנס כמורה לאוכלוסיות שונות, מורה מוסמכת ל-MBSR – תוכנית להפחתת לחץ מבוססת מיינדפולנס – וחברה בצוות הכשרת מנחים לתוכנית.

יום תרגול ביער עם אורי קיטה
2026-06-05 08:00 - 14:00 | יער עופר
מא הוא מונח מרכזי בתרבות היפנית המתאר את הרווח שבין הדברים, כמו המתח בין משיכות מכחול, בין ציור הדיו לדף, צליל ודממה, תנועה ועצירה, בין נשיפה ושאיפה.
מא אינו ריק בלבד, הוא חלל מיוחד המזמן נוכחות, הזדמנות לשינוי, להתעוררות ובריאה.
ביום התרגול ננסה לזהות מצבי תווך בחיינו, נקרא קצת על המא היפני והבארדו הטיבטי.
היום יתנהל בחוץ. בפינה שקטה ומוצלת בסמוך לחניון שבילי רון, ביער עופר.
נבקש שתביאו מחצלת וכרית או כיסא קל.
כובע, מים, קרם שיזוף, נעליים נוחות להליכות קצרות בשטח שאינו סלול.
מנה צמחונית בכלי להגשה משותפת, משהו לנשנש, כלי אוכל וכוס אישיים.
כלי כתיבה, עפרונות לרישום (מי שרוצה), נייר כתיבה וטואלט (אין בתי שימוש).
קפה ותה יבושלו על מדורה קטנה לאורך היום. אין צורך להביא.

ריטריט • "נוכחות, פתיחות, עֵרוּת" 4 - 11 ביוני, 2026
2026-06-04 11:00 - 14:00 | עין דור, עין דור, עין דור
מה היא מדיטציית תובנה (ויפאסנה)?
מדיטציית ויפאסנה הנה תרגול מדיטציה ששורשיו במסורת הבודהיסטית, המהווה חלק מדרך רוחנית המכוונת לחיים של שחרור ועירות. ההתעוררות לרגע ההווה מאפשרת הבנה וקבלה של טבענו ושל טבע הדברים בעולמנו. תרגול זה מכוון אותנו לקשב פנימי הפותח את ליבנו, מעמיק את הבנתנו ומאפשר להכרתנו להתבהר אל החוכמה והחמלה הנמצאות אצלנו ומכאן לחירות פנימית.

מה בקורס שמארגנת עמותת תובנה?
בין אם התנסית במדיטציית תובנה (ויפאסנה) ובין אם ברצונך להתחיל, הקורס מהווה הזדמנות להקדיש את מלוא תשומת הלב והאנרגיה לתרגול השיטה בתנאים אופטימליים. רוב היום מוקדש לתרגול של מדיטציה בהליכה ובישיבה לסירוגין, בפרקי זמן קבועים. בכל יום ניתנות הנחיות מפורטות לגבי טכניקת המדיטציה, ובערב ניתנת שיחה על ידי המורים, אשר עוסקת בעקרונות המדיטציה ובנגיעתם במציאות היומיומית והאישית של חיינו. ברוח המסורת הבודהיסטית, פועלים המורים והצוות בהתנדבות, ואינם מקבלים כל שכר. עם סיום הקורס תינתן אפשרות להעניק תרומה לכיסוי הוצאות נוספות של תובנה ותרומה למורים.

ריטריט ויפאסנה קצר- 5 ימים עם ענת צחור - יוני 2026
2026-06-02 13:00 - 15:30 | מנזר האחיות מציון, עין כרם, ירושלים
ריטריט ויפאסנה קצר עם ענת צחור – יוני 2026
2.6.2026 – 6.6.2026
ריטריט ויפאסנה קצר – 5 ימים, שלישי עד שבת.
הקורס מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות.
זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.

כשהלב פצוע עם יובל אידו טל
2026-06-02 12:00 - 15:00 | מפגש מקוון
ארועים רבים בחיינו משאירים אותנו פצועים וחבולים עם לב שותת. מה עושים עם הכאב החי, החד? מה עושים עם הכאב העמום, המתפוגג אט אט צעד צעד, על פני זמן רב? ומה עם הכאב שלפחות למראית עין נראה שאינו מתפוגג כלל וכלל? איך נושאים בצורה בריאה ונבונה וחומלת ארועי עבר שממשיכים להדהד בנו בהווה?
איך עובדת קרמה, ואיך הבנת הקרמה יכולה לעזור לנו להתמודד בצורה עדינה יותר עם מכאובי החיים.
בסוגיות אלה ואחרות נבקש לגעת נגיעה עדינה וקשובה ובתוך כך להציע דרכים שונות לעבודה פנימית ובינאישית מחזקת ורכה.

ריטריט ויפאסנה קצר עם ענת צחור במנזר עין כרם
2026-06-02 08:00 - 17:00 | מנזר האחיות ציון, ירושלים
ריטריט ויפאסנה קצר – 5 ימים, שלישי עד שבת.
2.6.2026 – 6.6.2026
בנהחיית ענת צחור.
הקורס מתקיים בשתיקה ולפי המסורת הנזירית.
בריטריט קצר נחווים ונלמדים השלבים הבסיסיים של טכניקת מדיטציית ויפאסנה והמתרגל מתחיל לטפס בסולם הידע ומחזק כוחות ותובנות.
זהו תהליך של ריפוי, יצירת שלווה ואיזון, שחרור ממכאובים ותפיסות שגויות.
הריטריט מונחה באופן אישי וקבוצתי ומתאים למתחילים ולמתרגלים מנוסים וותיקים.
למידע נוסף:
ריטריט ויפאסנה במנזר עין כרם – 5 ימים

מורת רוח: בין בודהיזם לחינוך בעידן דיגיטלי ימי תרגול עם אביגיל פן ויעל דורון דרורי
2026-05-29 09:00 - 16:00 | גן הפעמונים, החורש 25, בנימינה גבעת עדה
סדרת ימי תרגול העוסקים במפגש בין חינוך עדכני ודרך הדהרמה.
בכל אחד מהימים נעמיק, נפרק, נרחיב ונרכיב מחדש מושגים מוכרים מעולם החינוך כמו הוראה, למידה והערכה.
בכל מפגש נתבונן בהיבט אחר של המעשה החינוכי, דרך דרשות, מדיטציות, וחקירה משותפת של טקסטים, שאלות ותודעה. יחד נבחן: מה קורה ללמידה כשנכנסת לתוכה רוח? מה מקומה של האי-ידיעה במרחב שממוקם כולו סביב מדידה? מהי הוראה כצורה וריקות אנושית? כיצד נוכל להרחיב את הנוכחות האנושית והרוחנית בכיתה?
נצא למסע מרתק לאור תובנות בודהיסטיות ובהתמודדות עם אתגרי המציאות הדיגיטלית.
הסדרה מיועדת לכל מי שעוסק או מתענין בחינוך, מורות ומורים, הורים, תלמידים, אנשי חינוך, ולכל מי שמעוניין להעמיק את הבנתו בחיבור שבין תודעה, אימון הרוח ופרקטיקה חינוכית בעידן ה-AI.
סדרת המפגשים מותאמת במיוחד לאנשים בעלי הכרות קודמת עם לימוד בודהיסטי, אך סקרנים כרוניים יתקבלו בברכה.

סופ״ש ארוך • מגדר, הגדרות וחמלה
2026-05-27 14:30 - 17:00 | עין דור, עין דור, עין דור
מגדר, הגדרות וחמלה
ריטריט ויפאסנה לקהילה הגאה
עם סנדיה בר-קמה ואודליה ויינברג בסיוע נטע לוי

“אל לנו לבטל את ההתייחסות לזהויות במאמצינו להתעוררות רוחנית.
ההיפך הוא הנכון, עלינו לחקור את הזהויות בדרכנו להארה.
זהות היא לא רק פוליטית, היא גם מכילה את הטבע האמיתי שלנו כשהיא נטולה מהעיוותים שאנו משייכים לה”.
Zenju Earthlyn Manuel

הדרך הבודהיסטית (הדהרמה) היא אוסף של תפיסות ותירגולים המכוונים לשחרור מסבל ולחירות.
תחושת שוני או חריגות גורמות לסבל רב למי שגדלו בחברה שבה חריגוּת נתפסת כתופעה שלילית, מפחידה ואף מעוררת אלימות. רבות’ים מאיתנו הפנימו את המסרים השליליים והפוגעניים שספגנו בשנות הילדוּת וההתבגרות

סופ"ש ארוך • ויפאסנה
2026-05-20 14:30 - 18:00 | עין דור, עין דור, עין דור

ריטריט ויפסנא בשתיקה ארבעה ימים בנאות סמדר עם סטיבן פולדר ושימי לוי
2026-05-06 12:00 - 17:00 | נאות סמדר, נאות סמדר, נאות סמדר
“כשאנחנו חוזרים אל הגוף – אנחנו חוזרים הביתה. לא לעבר, לא לעתיד – אלא אל הרגע הזה, שהוא המקום היחיד שבו החיים באמת מתרחשים.” תיך נאת האן (Thich Nhat Hanh),
ריטריט הוא הזדמנות לחזור לעצמנו, לעסוק באופן מלא בחיינו ולפתח בהירות תודעתית ואיכויות של הלב. נקדיש את הימים להיזכרות בטבע העמוק שלנו בנוכחות רכה ובעדינות, נחקור את החופש הבסיסי שלנו.
הריטריט מתקיים בשלוות יופיו הקסום של המדבר בנאות סמדר והמדבר , כך שתהיה לנו הזדמנות לחוות את השילוב בין תרגול מדיטציה בשתיקה עם שהייה בטבע, בתנאים טובים עם אולם נעים, חדרים נוחים וממוזגים.
הריטריט מתאים למתרגלים ותיקים ולמתרגלים חדשים.סטיבן

קורסנגהא עם אבי פאר: המשלים של סוטרת הלוטוס - עומק. רלבנטיות. השראה.
2026-05-04 20:00 - 22:30 | מפגש מקוון
מאי-יוני 2026
המשלים של סוטרת הלוטוס- עומק. רלבנטיות. השראה.
שמונה מפגשים שבועיים | החל מה-4.5.26, בימי שני, 20:00-22:30
קורס אונליין (באמצעות זום)
(4 מפגשי מאי: 4.5, 11.5, 18.5, 25.5 | 4 מפגשי יוני: 1.6, 8.6, 15.6, 22.6)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס מאי-יוני 2026:
“סוטרת הלוטוס” היא אחת מן הסוטרות המרכזיות של בודהיזם המהייאנה ואולי אף הפופולרית ביותר. ייחודה הוא בכך שהיא מציעה פתרון לחוסר העיקביות בשיעורי הבודהה כפי שהם מובאים בסוטרות השונות.
שבעת המשלים המפורסמים של “סוטרת הלוטוס” מתארים כיצד הבודהה מלמד דברים שונים במצבים שונים, כ”אמצעים מועילים ” (אופאייה) שמטרתם לעזור לתלמידים אשר נמצאים ברמות שונות של התקדמות על הדרך.
אולם למרות שהבודהה מלמד דברים שונים, מדגישה “סוטרת הלוטוס” שישנו בודהיזם אחד (“גלגל אחד”) האוסף אליו בסופו של דבר את כל התלמידים מכל הזרמים.
שבעת המשלים של “סוטרת הלוטוס” פשוטים, מעשיים וקלים להבנה, אך גם בנויים בשכבות המתגלות בהדרגה-החל מהרמה הפשוטה של הבנת הסיפור, דרך הבנת הסמלים והמטפורות ועד לרמה העמוקה של תובנות הריקות והאמצעים המיומנים.
בקורסנגהא זה נעבור על שבעת המשלים של סוטרת הלוטוס, כמקורות להשראה וככלים רלבנטיים ומעשיים לתמיכה בתקופות קשות בחיינו:

משל ראשון: הבית הבוער – יסודות האמצעים המיומנים.
משל שני: האב העשיר ובנו העני- פסיכולוגיה של התעוררות
משל שלישי: הצמחים השונים – האחדות והמגוון
משל רביעי: העיר הדמיונית – הזמניות והנצחיות
משל חמישי: האבן היקרה בבגד – תורת טבע הבודהה
משל שישי: הפנינה במצנפת – היררכיה רוחנית
משל שביעי: הרופא המיומן – נצחיות ואמצעים מיומנים

בנוסף, ככל שיאפשר לנו הזמן, נלמד עליהם כחלק ממערכת אינטגרטיבית המציגה תהליכים ועקרונות
להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

ריטריט קצר • מנוחה עמוקה
2026-05-04 14:30 - 17:30 | עין דור, עין דור, עין דור
מנוחה עמוקה – שחרור דרך נינוחות
“העיקר הוא להקשיב לקצב הפנימי ולנסות לחיות לפיו. כשאדם שואל את עצמו איך הוא צריך לחיות ומה עליו לעשות, רק הכוחות שבתוכו יכולים לתת לו תשובה ודאית”. אתי הילסום
בתרגול של ‘מנוחה עמוקה’ אנו מוזמנים לחקור דרך חיים שמבקשת הקשבה למהות, דרך הרפיה מן המאמץ —כפתיחה של מרחב שקט שבו אפשר לחזור שוב ושוב לקשר ישיר, כן ובלתי-אמצעי עם חווייתנו.
אחד המאפיינים של הריטריט הוא האפשרות לתרגל גם במדיטציה בתנוחת שכיבה, בהשראת דרכה של המורה ג’איה אשמור. תנוחה זו, איננה חובה — אלא הזמנה להרפיה עמוקה של הגוף ושל התודעה.
נחקור יחד כיצד לפגוש את הקושי ללא מאבק, נשאל כיצד לפגוש את הקשיים הבלתי נמנעים של החיים במפגש ישיר ובלתי אמצעי, ללא הדחקה או הכחשה, ובד בבד להישאר בנינוחות, פתיחות ואמון? האם אפשר לתרגל ללא מאבק פנימי? מה יחסנו הפנימי לקלות, ומהן האמונות הלא-מודעות שלנו לגביה.
נוכל להכיר בפחדים שמניעים אותנו לעשייה מתמדת, ולבדוק לעומק את האמונות שמזהות בין צמיחה לסבל.
המנוחה העמוקה מאפשרת לתודעה לשחרר היאחזויות ברמות עמוקות יותר ויותר, מעודנות יותר ויותר, וכך מאפשרת שהייה חופשיה יותר ויותר. תרגול של מנוחה עמוקה מאפשר לשכבות רבות להתקלף, לנשור, לטובת מפגש עם תנועת החיים הלא-אישית העוברת דרכנו ומכוונת את צעדינו; עם מקום פנימי משוחרר, ספונטני, לא-מתלבט ולא-מבקר-את-עצמו, מקום של אנרגיה יצירתית ורחבת-לב; מקום שמחבר אותנו למה שחשוב לנו, ואל היכולות והחוזקות העמוקות שלנו, אל מעיין הכוח, החוכמה והאהבה הקיים בנו.אודל
